Bevoordeel ‘skoon’ kuddes, vra veearts | Landbou
Teken in Registreer
Landbou / Nuus / Bevoordeel ‘skoon’ kuddes, vra veearts
Dr. Danie Odendaal.
Bevoordeel ‘skoon’ kuddes, vra veearts
Deur Johan Norval
Gee veeboere erkenning as hulle hul kuddes siektevry bestuur, vra dr. Danie Odendaal, 'n veearts.
Veeboere wie se kuddes getoets en vry van ’n siekte is, of waar die siekte doeltreffend deur middel van ’n siektevoorkomingsplan bestuur word, moet uitgewys en bevoordeel word.
Dit is dr. Danie Odendaal, direkteur van Veeartsnetwerk, se oplossing om dieresiektes voorkomend te behandel ná die wye voorkoms van insek-oorgedraagde virussiektes, soos bloutong by skape en knopvelsiekte in die geval van vleisbeeste, die afgelope reëntyd.
Odendaal het op die provinsiale RPO-kongres in Bloemfontein voorgestel dat produsente wat die gesondheidstatus van hulle kuddes op die hart dra eerder beloon moet word deur hulle by medeboere aan te beveel.
Sy rapporteringstelsel vir siektes is ’n private inisiatief wat deur veeartse in werking gestel is ná die slenkdalkoors-epidemie in 2010, omdat daar nie ’n vroeë-waarskuwingstelsel in plek was nie.
Slenkdalkoors het reg deur die sentrale dele van die land versprei, sonder enige gekoördineerde stappe om die epidemie te stuit.
“Die voorsiening van kuddegesondheidsdienste word gebou rondom die identifisering van die belangrikste siektes of toestande wat produksie binne ’n bepaalde omgewing beperk,” sê hy. Sy strewe is die voorkoming van produksieverlies en vrektes deur beplande siektebeheer op ’n kuddebasis, met die hulp van kuddeveeartse.
Siekterapportering word maandeliks gedoen deur ongeveer 130 veeartspraktyke wat deur die land veegesondheidsdienste lewer.
Insekoorgedraagde bloutong het in die somer van 2016/’17 in die volgende distrikte voorgekom:
Balfour, Bethal, Delmas, Ermelo, Grootvlei, Middelburg, Nelspruit, Piet Retief, Standerton, Volksrust, Bapsfontein, Bronkhorstspruit, Magaliesburg, Pretoria, Mokopane, Polokwane, Brits, Christiana, Klerksdorp, Leeudoringstad, Lichtenburg, Ventersdorp, Rustenburg, Bethlehem, Bloemfontein, Bothaville, Bultfontein, Clocolan, Ficksburg, Frankfort, Harrismith, Hertzogville, Hoopstad, Kroonstad, Ladybrand/Excelsior, Memel, Parys, Reitz, Senekal, Smithfield, Viljoenskroon, Villiers, Vrede, Wesselsbron, Winburg, Zastron, Bergville, Dundee, Estcourt, Kokstad, Mooirivier, Newcastle, Pietermaritzburg, Underberg, Vryheid, Aliwal-Noord, Graaff-Reinet, Humansdorp, Jeffreysbaai, Queenstown, Caledon, Heidelberg, Malmesbury, Montagu, Colesberg, De Aar, Kimberley en Upington.
In die geval van knopvelsiekte was die voorkoms in dieselfde tydperk in die distrikte Balfour, Bethal, Delmas, Ermelo, Grootvlei, Malelane, Nelspruit, Piet Retief, Volksrust, Bapsfontein, Bronkhorstspruit, Krugersdorp, Magaliesburg, Nigel, Pretoria, Lephalale, Makhado, Modimolle, Polokwane, Tzaneen, Brits, Christiana, Klerksdorp, Leeudoringstad, Lichtenburg, Rustenburg, Schweizer-Reneke, Stella, Ventersdorp, Vryburg, Bloemfontein, Bothaville, Bultfontein, Clocolan, Ficksburg, Frankfort, Hertzogville, Hoopstad, Kroonstad, Ladybrand/Excelsior, Parys, Reitz, Senekal, Smithfield, Viljoenskroon, Villiers, Vrede, Wesselsbron, Winburg, Zastron, Bergville, Dundee, Estcourt, Mtubatuba, Newcastle, Pietermaritzburg, Pongola, Vryheid, Underberg, Vryheid, Aliwal-Noord, Middelburg, Malmesbury, Riversdal, Colesberg, De Aar, Kimberley en Philipstown.
Lede van die Vrystaatse RPO gaan oor die volgende twee maande hulle entstofbehoefte vir die bestryding van knopvelsiekte by beeste en bloutong-entstof vir skape koördineer.
Die Veeartsnetwerk sal ook die RPO se kommunikasie-kanaal en logistieke vermoë in die tydperk toets om so ’n projek te kan uitvoer.
* Wees die eerste van jou vriende wat hiervan hou
Hou hiervan	Tweet
Een kommentaar op “Bevoordeel ‘skoon’ kuddes, vra veearts”
Sluit sommer die boere in wat kuddes het wat nie weerstand bied teen parasiete en anti-biotika nie
17 Junie 2017 at 10:08
Slegs in Afrikaans
Los 'n antwoord Kanselleer antwoord
Alle velde moet ingevul word.
Oppas: Insekte dra siektes oor ná reën
Veeartse waarsku boere om betyds hul vee teen insekgedraagde siektes in te ent n[…]
13 Januarie 2017
Rooivleisbedryf raadop oor entstowwe
OBP kan moontlik regstappe teen hom kry omdat hy nie inligting beskikbaar stel o[…]
Meer geld nodig vir veearts-dienste
“Die geld wat vir die staat se veeartsenydienste begroot is, is onvoldoende.�[…]
Hoe reageer jy oor diefstal op jou plaas?
Ek meld dit by die polisie aan.
Ek meld dit nie aan nie.
Het nie tyd om in ry te gaan staan by die polisiekantoor nie.
Die SAPD los niks op nie.
Ons buurtwag/BV probeer dit self oplos.
Vind jou Vlam
Saam boer ons vir die toekoms
Case kuier by Nampo
Die hulpvaardige mense van Case het boere met raad en daad bygestaan tydens vanjaar se Nampo-Oesdag. Kyk dié video vir meer oor Case se produkte.
Myburgh-toerusting se kontoermaker
Dié kontoermaker van Myburgh-toerusting benodig slegs ‘n trekker van 70kw-trekker (4×4), het sewe skottels aan ‘n kant en geen hidroulika. Dit neem vier keer om ‘n nuwe kontoer te maak.
Krone se werktuig vir die toekoms
Charl van Rooyen het op ’n besoek aan Europa gesien hoe lyk die toekoms van werktuie. Kyk net dié voertuig wat voerkorrels van hooi sommer so in die ry op die land maak!
Lees geklassifiseerde advertensies
Bepalings en Voorwaardes © 2017 Landbou Boer vooruit.